Ασημάκης Αλεξίου

Ο Ασημάκης Αλεξίου είναι Έλληνας παλαίμαχος, αθλητής της πετοσφαίρισης. Γεννήθηκε στην Αθήνα στις 1 Ιανουαρίου 1967. Ξεκίνησε την καριέρα του από τον Παναθηναϊκό Αθλητικό Σύλλογο το 1980, όπου και αγωνίστηκε έως το 1990. Κατέκτησε τρία Πανελλήνια Πρωταθλήματα Ελλάδος Ανδρών την τριετία 1984-85-86, δύο Κύπελλα Ελλάδος το 1984-85 και ένα Πανελλήνιο Πρωτάθλημα Εφήβων το 1982 στα Τρίκαλα. Επίσης κατέκτησε την τρίτη θέση με τον Παναθηναϊκό Αθλητικό Σύλλογο στο Φάϊναλ Φορ του Κυπέλλου Κυπελλούχων Ευρώπης την περίοδο 1988-89 στο Varkaus της Φιλανδίας.

Έπαιξε στην Εθνική Ομάδα των Ελπίδων, αλλά και Νέων ως βασικό στέλεχος όπου συμμετείχε σε τρία Βαλκανικά Πρωταθλήματα και ένα Πανευρωπαϊκό Πρωτάθλημα, με 86 διεθνείς συμμετοχές. Μεταγράφηκε στον ΑΟΝΣ Μίλωνας όπου βοήθησε σημαντικά ως βασικό στέλεχος για την άνοδό του στην Α1 Εθνική Κατηγορία. Έπαιξε εννέα έτη σ' αυτόν, και κατέκτησε ένα Πρωτάθλημα τής Α2 Εθνικής Κατηγορίας και ένα της Β Εθνικής Κατηγορίας. Αποσύρθηκε από την ενεργό δράση το 1998 από την ομάδα του Ιωνικού Νέας Φιλαδελφείας. Είναι απόφοιτος τού Εθνικού Καποδιστριακού Πανεπιστημίου Αθηνών (Τ.Ε.ΦΑ.Α).

Έλληνες αθλητές της πετοσφαίρισης
Πετοσφαιριστές ΠΑΟ